Амікам Норкін

Амікам Норкін (іўр. עמיקם נורקין‎; нар. , Бейт-Шэарым, Ізраіль) — генерал-маёр Арміі абароны Ізраіля. Камандуючы Ваенна-паветранымі сіламі Ізраіля з 10 жніўня 2017 года.

Нарадзіўся і вырас у машаве Бейт-Шэарым у Ізрэельскай даліне. Яго дзед па матчынай лініі быў адным з заснавальнікаў машава Нахалаль, і яго цесць быў адным з заснавальнікаў ахоўнай арганізацыі Агудат-ха-Шомрым. Ён быў названы ў гонар Амікама Шамая, стрыечнага брата яго бацькі, які падарваўся на сірыйскай міне 16 траўня 1966 года. Вучыўся ў сельскагаспадарчай школе ў машаве Нахалаль.

Норкін выпускнік Нацыянальнага ваеннага каледжа. Ён скончыў з адзнакай Хайфаўскі ўніверсітэт і атрымаў ступень магістра ў галіне сацыяльных навук. Яго магістарская дысертацыя прысвечана тэме "Уплыў інфармацыйнай рэвалюцыі і змяненняў у характары вайны на камандную мадэль і кіраванне паветранымі сіламі".

Катэгорыя:Ваенныя лётчыкі Ізраіля